KOMENTE DHE REKOMANDIME MBI RAPORTIN E MONITORIMIT TË 12 MUJORIT TË VITIT 2023 PËR AGJENCINË PËR MBËSHTETJEN E SHOQËRISË CIVILE
I. Vlerësim i përgjithshëm i qëllimeve dhe objektivave të politikës si dhe performanca e  produkteve kryesore
Agjencia për Mbështetjen e Shoqërisë  Civile, me fondet buxhetore të miratuara, për vitin 2023, ka hartuar, programuar dhe zhvilluar politikat për përmbushjen me cilësi të lartë dhe në kohë të detyrimeve , në funksion të mbështetjes së projekteve të shoqërisë civile, nëpërmjet realizimit të procesit dhe të mbikqyrjes së tyre. 
Programi për të cilin ky institucion administron fondet për vitin 2023 është: 
1. Programi “Planifikim Menaxhim Administrim”

II. “Karakteristika kryesore të performancës së shpenzimeve”
Në fund të vitit 2023, situata në lidhje me realizimin e shpenzimeve të buxhetit, krahasuar me planin vjetor 2023, sipas të dhënave faktike të siguruara nga sistemi informatik financiar i qeverisë, paraqitet si më poshtë:
                                                                                                                  Në 000/lekë
	NR.
	Emërtimi
	Plani 
	Fakti 
	Përqindja  e realizimit

	1
	Shpenzime personeli
	21,856
	21,517
	98%

	2
	Shpenzime të tjera korente
	104,850
	103,762
	99%

	 
	total korente
	126,706
	125,280
	99%

	3
	Shpenzime kapitale
	1,000
	492
	49%

	TOTALI
	127,706
	125,772
	98%



Pra siç shikohet nga të dhënat e tabelës së mësipërme plani i shpenzimeve të buxhetit në total, për këtë institucion, për vitin 2023, është realizuar në rreth 98% të planit vjetor. 
Sipas zërave përberës të shpenzimeve, nga të dhënat faktike të siguruara nga sistemi informatik financiar i qeverisë, situata në fund të vitit 2023 paraqitet e tillë:
Shpenzimet korente në total për këtë institucion, janë realizuar në rreth 99% të planit vjetor, ndërsa shpenzime për investime janë realizuar në masën 49%. Mosrealizimi në shpenzime kapitale vjen si rrejedhojë e lidhjes së kontratave me çmim më të ulët.
III. Informacion mbi volumin dhe madhësinë e ndryshimit të buxhetit.
Situata në lidhje me ndryshimet në planifikim gjatë vitit 2023, përfshirë këtu buxhetin fillestar, paraqitet në tabelën e mëposhtme:                                                                                             
Në 000 lekë
	Programet
	Buxheti fillestar 2023
	Buxheti me ndryshime
	Diferenca

	
	
	
	

	“Planifikim Menaxhim Administrim”
	-1
	-2
	(3=2-1)

	
	123,805
	127,705.7
	3,900.7



Pra siç shikohet nga tabela në krahasim me ligjin fillestar plani ka ndryshime si rrjedhojë e akordimit të Fondit të veçantë për vitin 2023, akordimit të fondeve shtesë nga fondi Kontigjencë në zbatim VKM-ve për rritjen e pagave, si dhe nga akordimi i fondeve në zbatim të VKM-së nr.795, datë 28.12.2023 “Për shpërblimin e punonjësve të qeverisjes qendrore në procesin e shqyrtimit analitik të acquis (screening), në kuadër të procesit të negociatave me Bashkimin Evropian”.  

IV. Komente dhe rekomandime 

· [bookmark: _Hlk165983808]Theksojmë se paraqitja e informacionit si dhe të dhënat e raportuara në raportin e monitorimit duhet të jetë në përputhje me përcaktimet e bëra në Udhëzimin nr. 14, datë 30.05.2023 “Për procedurat standarde të monitorimit të buxhetit në njësitë e Qeverisjes Qendrore”, specifikisht sipas formateve të përcaktuara në paragrafin 49, të  këtij udhëzimi. Vërejmë se paraqitja e informacionit në raportin e monitorimit, nuk është sipas formateve të përcaktuara në këtë udhëzim.

· Lidhur me përmbajtjen e raportit të monitorimit, konstatojmë se:
· Mungojnë anekset e monitorimit.
· Nuk është paraqitur informacion mbi numrin e punonjësve buxhetorë miratuar me ligjin vjetor.
· Në zbatim të kreut V “Monitorimi” të Udhëzimit plotësues nr. 2, datë19.01.2023 “Për zbatimin e Buxhetit të vitit 2023”, lidhur me përdorimin e informacionit të siguruar nga sistemi AFMIS vihet re se:
· Nga ana AMSHC-së, nuk janë plotësuar vlerat faktike për sasië e produkteve në modulin BPPM, raporti nr. 16. 
· Paraqitja e raportit të monitorimit për periudhën 12M të vitit 2023 nga AMSHC është bërë në përputhje me afatin e përcaktuar në udhëzimin nr. 14, datë 30.05.2023. 
· Raporti i Monitorimit për 12 mujorin e vitit 2023, është publikuar në faqen zyrtare të Agjencisë për Mbështetjen e Shoqërisë  Civile.
Linku: https://amshc.gov.al/raporti-vjetor-i-zgjeruar-i-veprimtarise-2023/
Duke ju referuar konstatimeve të mësipërme, për përmirësimin e cilësisë së përmbajtjes së raportit të monitorimit rekomandojmë:
· Paraqitjen e informacionin sipas formatit standard narrativ të raportit të monitorimit të buxhetit, të përcaktuar në Shtojcën 3, të udhëzimit, dhe paraqitjen e anekseve të monitorimit, të gjeneruara në modulin e BPPM, në sistemin AFMIS.
· Nga ana AMSHC-së, duhet të plotësohen vlerat faktike për sasitë e produkteve në modulin BPPM, raporti nr. 16. 

